40dd9045df8d36fb35e95dcd28f21d40
Τι είναι η σμηγματορροική δερματίτιδα
cyprusdermaclinic.com
2021.39
Η σμηγματορροϊκή δερματίτιδα είναι μια κοινή φλεγμονώδης δερματοπάθεια που προκαλεί τη δημιουργία υπόλευκων πλακών σε λιπαρές περιοχές, όπως στο τριχωτό της κεφαλής ή στο εσωτερικό του αυτιού. Μπορεί να εμφανίζεται με ή χωρίς ερυθρότητα δέρματος.  

Νινίδα είναι ο όρος που χρησιμοποιείται όταν η σμηγματορροϊκή δερματίτιδα επηρεάζει το τριχωτό της κεφαλής των βρεφών.



0051eb7046198c0bd934a24eca54ed7d
Ποιά είναι η κλινική εικόνα της σμηγματορροικής δερματίτιδας
cyprusdermaclinic.com
2021.39
Η σμηγματορροϊκή δερματίτιδα στα βρέφη, που καλείται επίσης νινίδα, είναι μια αβλαβής, προσωρινή κατάσταση. Εμφανίζεται ως παχιές, σκληρές, κίτρινες ή καφέ φολίδες στο τριχωτό της κεφαλής του παιδιού. Παρόμοιες φολίδες μπορεί να βρεθούν στα βλέφαρα, στα αυτιά, γύρω από τη μύτη και στη βουβωνική περιοχή. Η νινίδα μπορεί να παρατηρηθεί σε νεογέννητα και μικρά παιδιά μέχρι την ηλικία των 3 ετών.  

Στους ενήλικες παρουσιάζεται με τη μορφή ερυθρών απολεπιζόσουν κηλίδων στο τριχωτο, πίσω από τα αυτια, στα φρύδια , τις ρινοπαρειακες και το στέρνο.


Η σμηγματορροϊκή δερματίτιδα δεν είναι μεταδοτική ούτε προκαλείται από φτωχή υγιεινή. Δεν πρόκειται για αλλεργία και δεν είναι επικίνδυνη. Η σμηγματορροϊκή δερματίτιδα μπορεί ή όχι να είναι κνησμώδης. Εάν είναι κνησμώδης, το υπερβολικό ξύσιμο της περιοχής μπορεί να προκαλέσει επιπρόσθετη φλεγμονή, ενώ οι ρήξεις της συνέχειας του δέρματος μπορεί να οδηγήσουν σε ήπιες λοιμώξεις ή αιμορραγία.



2d6bb2852fbd912403c8a7e81da99afc
Ποιά είναι η θεραπεία της σμηγματορροικής δερματίτιδας
cyprusdermaclinic.com
2021.39
Οι βλάβες υποχωρούν αυτόματα μέσα σε λίγες εβδομάδες εώς και τρεις μήνες. Σε περίπτωση που οι βλάβες επιμένουν ο δερματολόγος σας, θα σας συστήσει ειδικά σαμπουάν και κρέμες.


